|  |  |  |
| --- | --- | --- |
| sigla-rotunda tricolor | ***CONSILIUL JUDEŢEAN ARGEŞ*** | muzeu-sigla.jpg |
| **MUZEUL JUDEŢEAN ARGEŞ**  **Instituţie finanţată de C.J. Argeş** |
| **Str. Armand Călinescu, Nr. 44, Piteşti, Cod 110047**  tel: 0248 21 25 61 C. F. 4469272  [www.muzeul-judetean-arges.ro](http://www.muzeul-judetean-arges.ro), E-mail: muzeuarges@yahoo.com |

**Nr. Înregistrare 940/ 21 IV 2023**

**ANUNȚ**

Muzeul Județean Argeş, cu sediul în localitatea Pitești, strada Armand Călinescu, nr. 44, Județul Argeș organizează concurs pentru ocuparea funcțiilor contractuale de execuție pe perioadă nedeterminată de gestionar custode, treapta debutant - număr posturi: 7

Conform organigramei aprobate, posturile de gestionar custode scoase la concurs, se regăsesc la nivelul compartimentului Istorie și Arheologie*,* după cum urmează:

* 2 posturi la Casa Memorială *Dinu Lipati*  din sat Ciolcești, comuna Leordeni;
* 2 posturi la Castrul roman Jidova din cartierul Pescăreasa – Câmpulung – Muscel;
* 1 post la Muzeul Sportului Argeșean din Pitești;
* 1 post la magazinul de suveniruri din Pitești;
* 1 post la Compartimentul Istorie și Arheologie din Pitești

Durata timpului de lucru este de 8 ore/zi, 40 ore/săptămână.

**Dosarul de concurs** va conţine, în mod obligatoriu, următoarele documente:

a) formular de înscriere la concurs, conform modelului prevăzut la anexa nr. 2;

b) copia actului de identitate sau orice alt document care atestă identitatea, potrivit legii, aflate în termen de valabilitate;

c) copia certificatului de căsătorie sau a altui document prin care s-a realizat schimbarea de nume, după caz;

d) copiile documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului solicitate de autoritatea sau instituţia publică;

e) copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului;

f) certificat de cazier judiciar sau, după caz, extrasul de pe cazierul judiciar;

g) adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului;

h) certificatul de integritate comportamentală din care să reiasă că nu s-au comis infracţiuni prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru candidaţii înscrişi pentru posturile din cadrul sistemului de învăţământ, sănătate sau protecţie socială, precum şi orice entitate publică sau privată a cărei activitate presupune contactul direct cu copii, persoane în vârstă, persoane cu dizabilităţi sau alte categorii de persoane vulnerabile ori care presupune examinarea fizică sau evaluarea psihologică a unei persoane;

i) curriculum vitae, model comun european.

Copiile de pe actele prevăzute la lit. b) - d), precum şi copia certificatului de încadrare într-un grad de handicap, dacă este cazul, se prezintă însoţite de documentele originale, care se certifică cu menţiunea "conform cu originalul" de către secretarul comisiei de concurs.

(5) Documentul prevăzut la lit. f) poate fi înlocuit cu o declaraţie pe propria răspundere privind antecedentele penale. În acest caz, candidatul declarat admis la selecţia dosarelor şi care nu a solicitat expres la înscrierea la concurs preluarea informaţiilor privind antecedentele penale direct de la autoritatea sau instituţia publică competentă cu eliberarea certificatelor de cazier judiciar are obligaţia de a completa dosarul de concurs cu originalul documentului prevăzut la lit. f), anterior datei de susţinere a probei scrise şi/sau probei practice. În situaţia în care candidatul solicită expres în formularul de înscriere la concurs preluarea informaţiilor direct de la autoritatea sau instituţia publică competentă cu eliberarea certificatelor de cazier judiciar, extrasul de pe cazierul judiciar se solicită de către autoritatea sau instituţia publică organizatoare a concursului, potrivit legii.

*Conform legislației în vigoare, condiţiile generale necesare ocupării unui post de natură contractuală sunt:*

a) are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European (SEE) sau cetățenia Confederației Elvețiene;

b) cunoaște limba română, scris și vorbit;

c) are capacitate de muncă în conformitate cu prevederile Legii nr. 53/2003 — Codul muncii, republicată, cu modificările și completările ulterioare;

d) are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate; e) îndeplinește condițiile de studii, de vechime în specialitate

și, după caz, alte condiții specifice potrivit cerințelor postului scos la concurs;

f) nu a fost condamnată definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face o persoană candidată la post incompatibilă cu exercitarea funcției contractuale pentru care candidează, cu excepția situației în care a intervenit reabilitarea;

g) nu execută o pedeapsă complementară prin care i-a fost interzisă exercitarea dreptului de a ocupa funcția, de a exe

rcita profesia sau meseria ori de a desfășura activitatea de care s-a folosit pentru săvârșirea infracțiunii sau față de aceasta nu s-a luat măsura de siguranță a interzicerii ocupării unei funcții sau a exercitării unei profesii;

h) nu a comis infracțiunile prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).

*Condițiile specifice*, conform fișei postului:

- studii medii, absolvite cu diplomă de bacalaureat;

- vechimea în muncă/specialitate necesară: nu se solicită;

- gestionează patrimoniul de care răspunde, asigură securitatea, protecția și conservarea în timpul depozitării, expunerii, transportului a bunurilor culturale aflate în gestiunea sa.

- cunoștințe de operare/Office – nivel mediu

- capacitatea de a comunica eficient, capacitatea de a lucra în echipă, disciplină, planificarea eficientă a activității, capacitatea de adaptare la situații speciale, creativitate, dorință de autoperfecționare.

- disponibilitatea de a desfăşura ocazional program prelungit sau de a se deplasa pe teren pentru participarea la diverse activităţi ale muzeului;

**Persoanele care îndeplinesc condițiile menționate anterior**, pot depune dosarul de concurs, la sediul instituției din strada Armand Călinescu nr. 44, la Compartimentul Resurse Umane, **de luni până joi între orele 800 – 1600 și vineri între orele 800 – 1400, în perioada 25 - IV – 9 V 2023.**

**Bibliografia și tematica de concurs:**

1. Duțu Aurelia, Dragomir Vivian, Costoiu Vasile Emanuel, Mihăilescu Angelica, Andreescu Magdalena, *Ghid de bune practici în protejarea și promovarea colecţiilor publice locale*, București, 2010

<https://muzee-rurale.cimec.ro/images/Ghid-de-bune-practici-in-protejarea-si-promovarea-colectiilor-publice-locale.pdf>

2. Hotărârea nr. 1546 din 18 decembrie 2003, pentru aprobarea Normelor de conservare și restaurare a bunurilor culturale mobile clasate, actualizată; <https://legislatie.just.ro/Public/DetaliiDocumentAfis/49313>

3. Legea nr. 311 din 3 iulie 2003 a Muzeelor și a Colecțiilor publice, republicată și actualizată <http://www.cimec.ro/legislatie/legea311-2003-2007-04-10.pdf>

4. Moldoveanu, Aurel, *Conservarea preventivă a bunurilor culturale*, Centrul de pregătire și formare a personalului din instituțiile de cultură, București, 1999, capitolul XI, *Asigurarea securității bunurilor culturale împotriva tentativelor de sustragere și a focarelor de incendii* (p. 244-295).

5. Principii generale privind conservarea preventivă a patrimoniului cultural mobil <https://www.rasfoiesc.com/hobby/arta-cultura/PRINCIPII-GENERALE-PRIVIND-CON64.php>

6. Legea nr. 22/1969 privind angajarea gestionarilor, constituirea de garanţii şi răspunderea în legătură cu gestionarea bunurilor; integral

***Calendarul de desfăşurare a concursului***este următorul:

|  |  |  |
| --- | --- | --- |
| **Acțiunea:** | **Data** | **Ora** |
| Publicarea anunțului privind organizarea concursului | 25 IV 2023 | 800 |
| Data-limită până la care se pot depune dosarele de concurs: | 9 V 2023 | 1600 |
| Selecția dosarelor de concurs | 10 V 2023 | 1000 |
| Afișarea rezultatelor selecției dosarelor | 10 V 2023 | 1600 |
| Depunere contestațiilor în urma selecției dosarelor | 11 V 2023 | 1600 |
| Soluționarea contestațiilor | 12 V 2023 | 1000 |
| Afișarea rezultatelor contestațiilor la selecția dosarelor | 12 V 2023 | 1400 |
| Susținerea probei scrise | 17 V 2023 | 1000 |
| Afișarea rezultatelor probei scrise | 18 V 2023 | 1600 |
| Depunerea contestațiilor | 19 V 2023 | 1600 |
| Soluționarea contestațiilor la proba scrisă | 22 V 2023 | 1000 |
| Afișarea rezultatelor contestațiilor | 22 V 2023 | 1600 |
| Susținerea interviului | 23 V 2023 | 1000 |
| Afișarea rezultatelor interviului | 24 V 2023 | 1600 |
| Depunerea contestațiilor | 25 V 2023 | 1400 |
| Soluționarea contestațiilor | 26 V 2023 | 1000 |
| Afișarea rezultatelor contestațiilor la interviu | 26 V 2023 | 1400 |
| Afișarea rezultatului final | 29 V 2023 | 1600 |

Secretariatul Comisiei de concurs este asigurat de către Șef Birou – Resurse Umane, telefon 0248/212561, interior 131.

**MANAGER**

Lect. univ. dr. Cornel POPESCU